text: Ciutadans - Ràdio Maricel de Sitges. 107.8 FMRàdio Maricel de Sitges. 107.8 FM
  La beligerància de Bastenier a les xarxes, un dels factors claus que han fonamentat les desavinences amb Ciutadans. Ho explica José Tendero, coordinador de la formació a Sitges.
  12:29, Divendres, 10 Agost 2018
  Jose Tendero, el coordinador de Ciutadans a Sitges, assumeix que la part de l'expedient disciplinari que la comissió de garanties del partit va obrir a Miguel Ángel Bastenier, i que feia referència a la seva actitud vers membres de la formació davant de regidors d'altres partits durant la nit de l'esport sitgetà, no responia a fets objectivables, però per la resta la secció local de Ciutadans a Sitges creu que de fa mesos la deriva de Bastenier vers les expressions públiques beligerants a través de les xarxes socials, i el fet d'haver-se arrogat de competències que no li corresponien -organitzant reunions per iniciativa pròpia- han vulnerat la normativa del partit i el tarannà de la secció local, exemplificat pel cap de llista Manu Rodriguez. Tendero entén que no cal propiciar cap conversa més sobre aquest assumpte, que dóna per tancat des del moment que Bastenier va presentar la baixa del partit.
  http://continguts.radiomaricel.cat/continguts/2018/08/10/tendero_10082018.mp3
  Ciutadans, El Matí amb Nosaltres / A Cel Obert, Entrevistes, Política
  Ciutadans presenta recurs d'impugnació al decret d'alcaldia sobre l'1 d'octubre i demana al secretari municipal que es pronuncïi sobre la seva legalitat. Parla Manuel Rodríguez.
  12:00, Dijous, 14 Setembre 2017
  El grup municipal de Ciutadans ha presentat un recurs d'impugnació al decret d'alcaldia que signaren Miquel Forns i el secretari accidental de l'Ajuntament, en virtut del qual la institució es compromet a posar tots els mitjans necessaris per a que a Sitges es pugui celebrar el referèndum del proper 1 d'octubre. El portaveu del grup, Manuel Rodríguez, ha confirmat aquest matí a Ràdio Maricel que la seva formació també ha demanat un informe al secretari sobre la legalitat del decret signat la setmana passada, i la sol·licitud que es retiri de la via pública qualsevol publicitat que faci referència al referèndum. Amb el portaveu de Ciutadans també hem parlat d'altres temes d'actualitat sitgetana.
  http://continguts.radiomaricel.cat/continguts/2017/09/14/rodriguez_14092017.mp3
  Manuel Rodríguez aposta per un alberg per a persones vulnerables més connectat amb el casc urbà, i lamenta la manca d'informació que s'ha donat i els missatges alarmistes.
  El portaveu de Ciutadans a l'Ajuntament de Sitges, Manuel Rodríguez, aposta per un alberg per a persones vulnerables més connectat amb la quotidianeïtat activa del centre de la vila, que no pas situat a la zona de Can Pei. Per a Rodríguez, que lamenta la manca d'informació de l'Ajuntament als veïns -que ha donat peu a missatges malintencionats creadors d'alarmisme- és primordial el treball de la comissió creada per a tractar aquest assumpte des del diàleg amb totes les parts implicades. Rodriguez s'ha mostrat molt crític amb el tarannà que ha pres l'equip de govern amb el seu partit, des que es va signar el pacte d'estabilitat amb la CUP, i ha posat com a exemple la poca disposició a poder incorporar al pressupost del 2017 les més d'una dotzena de propostes de la seva formació.
  http://continguts.radiomaricel.cat/continguts/2017/05/16/rodriguez_16052017.mp3
  Manuel Rodríguez: "A partir d'ara serem més exigents"
  12:46, Dijous, 02 Febrer 2017
  El portaveu de Ciutadans, Manuel Rodríguez, ha exposat aquest matí les raons del no de la seva formació al pressupost municipal del 2017, i, sobretot, el que s'insinua que serà un nou tarannà de Ciutadans respecte a la seva relació amb el govern. Rodríguez creu que l'executiu de Miquel Forns està apostant d'una forma molt oberta per les aliances amb la CUP i amb Sitges en positiu, i que, en conseqüència, està mostrant un evident desinterès per les propostes que li arriben des del seu grup, quan abans eren més ben ateses.
  http://continguts.radiomaricel.cat/continguts/2017/02/02/rodriguez_02022017.mp3
  Ciutadans, Entrevistes, Política, Roda de portaveus
  Manuel Rodríguez, portaveu de Ciutadans, demana més recursos per a l'àrea d'intervenció de l'Ajuntament
  13:30, Dimarts, 08 Març 2016
  I és, diu ell mateix, un punt de partida en espera de poder analitzar amb més profunditat l'estructura administrativa de la casa. Manuel Rodríguez, portaveu de Ciutadans, creu que la nova normativa de subvencions que impulsa l'Ajuntament, i el marc legal que les regula, obligarà a dotar de més recursos personals i materials a l'àrea d'intervenció de la casa si es vol complir amb el que s'ha aprovat. En aquest sentit, Rodriguez s'ha mostrat de nou molt crític amb la contractació de la nova assessora de comunicació de la institució, pel fet de no respondre a les necessitats bàsiques que té la seva estructura administrativa ara per ara. Finalment, el portaveu de Ciutadans també ha fet referència a la proposició parlamentaria que els diputats de la formació han elevat al govern de la Generalitat per a la reobertura del CAP de Sitges en horari d'urgències.
  http://continguts.radiomaricel.cat/continguts/2016/03/08/rodriguez_08032016.mp3
  Ciutadans, El Matí amb Nosaltres / A Cel Obert, Entrevistes, Roda de portaveus
  Manuel Rodríguez, portaveu de Ciutadans, creu que s'hagués hagut de votar la moció sobre la dedicació de l'alcalde, però no contempla que l'oposició plantegi una moció de censura.
  12:20, Dimecres, 16 Desembre 2015
  Amb Manuel Rodríguez, portaveu de Ciutadans, abordem alguns temes de l'actualitat política, des de la moció sobre la dedicació de l'alcalde, al treball sobre els pressupostos del 2016, passant per la valoració del pla de mandat i les gestió dels serveis públics, en especial de la neteja.